苏辙
滕王阁
客从筠溪来，欹仄困一叶。
忽逢章贡余，滉荡天水接。
风霜出洲渚，草木见毫末。
势奔西山浮，声动古城嶪。
楼观却相倚，山川互开阖。
心惊鱼龙会，目送凫雁灭。
遥瞻客帆久，更悟江流阔。
史君东鲁儒，府有徐孺榻。
高谈对宾旅，确论精到骨。
余思属湖山，登临寄遗堞。
骄王应笑滕。狂客亦怜勃。
万钱罄一饭，千金卖丰碣。
豪风相凌荡，俳语终仓猝。
事往空长江，人来逐飞楫。
短篇竟芜陋，绝景费弹压。
但当倒罂瓶，一醉付江月。